350.110 - Ordinaziun tar la lescha introductiva tar il cudesch da procedura penala svizzer (ORtLItCPP)    350.110   Ordinaziun tar la lescha introductiva tar il cudesch da  procedura penala svizzer (ORtLItCPP)  dals 21-12-2010 (versiun dals 01-01-2021)  sa basond sin l'art. 45 al. 1 da la constituziun chantunala1) sco er sin ils art. 7 al. 4, 11  al.  2, 29 al.  2, 34 al.  1 lit.  c e d, 34 al.  2, 37 al.  4 lit.  a e 41 al.  2 da la lescha   introductiva tar il cudesch da procedura penala svizzer2)  relaschada da la regenza ils 21 da december 2010  1. Organisaziun da la procura publica  Art.  1 Structuraziun 1 La procura publica è dividida en: a) l'emprima procuratura publica u l'emprim procuratur public e sia substituta u   ses substitut; b) la chanzlia; c) la procura per giuvenils; d) * las partiziuns per delicts e per crims; e) la partiziun per surpassaments; f) las filialas. 2 La procura  per  giuvenils,  las  partiziuns  e  las  filialas  sa  cumponan dal  dumber  necessari  da  procuraturas  publicas  e  da  procuraturs  publics  respectivamain  da  procuraturas e da procuraturs per giuvenils, da referendarias e da referendaris sco er   d'emploiadas e d'emploiads da chanzlia. 3 Las partiziuns vegnan manadas d'ina procuratura publica directiva u d'in procuratur  public directiv.  Art.  2 Filialas 1 La procura publica maina filialas a Tavau, a Glion, a Roveredo, a Samedan ed a   Tusaun.  1) DG 110.100 2) DG 350.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/350.100/rm   350.110    2 Las filialas stattan sut la direcziun professiunala da l'emprima procuratura publica u  da l'emprim procuratur public respectivamain da sia substituta u da ses substitut. * 3 Areguard las filialas ha ella u el las incumbensas d'ina procuratura publica directiva  u d'in procuratur public directiv en il cas singul.  Art.  3 Emprima procuratura publica u emprim procuratur public 1 En quai che reguarda il persunal, il manaschi e la professiun cumpiglia la direcziun  da la procura publica en spezial las suandantas incumbensas: a) organisar en moda effizienta l'andament da las fatschentas; b) reglar l'organisaziun da pichet e la substituziun entaifer la procura publica; c) survegliar la lavur e las pendenzas; d) exequir  las  incumbensas dal  dretg da persunal  che vegnan attribuidas a  la   direcziun dal post da servetsch tras il dretg chantunal; e) relaschar directivas davart  l'obligaziun d'infurmaziun da la polizia e davart    auters aspects da la collavuraziun en la procedura penala. 2 L'emprima procuratura publica u l'emprim procuratur public po delegar singulas  cumpetenzas a sia substituta u a ses substitut ubain – areguard la partiziun respectiva  – a la procuratura publica directiva u al procuratur public directiv respectivamain a  la procuratura directiva u al procuratur directiv per giuvenils. 3 La  substituta  u  il  substitut  da  l'emprima  procuratura  publica  u  da  l'emprim  procuratur public exequescha sias incumbensas, sche: a) ina  incumbensa  è  vegnida  delegada  ad  ella  u  ad  el  en  il  cas  singul  u  en   general; b) ina  incumbensa  sto  vegnir  ademplida  durant  l'absenza  da  l'emprima   procuratura publica u da l'emprim procuratur public.  Art.  4 Chanzlia 1 La chanzlia ha en spezial las suandantas incumbensas: a) registrar tut ils cas che entran sco er manar e controllar ils registers; b) communitgar e quintar giu las decisiuns; c) liquidar la correspundenza e scriver ils protocols; d) archivar las actas da la procedura penala; e) avair quità da la biblioteca; f) liquidar ulteriuras lavurs administrativas en connex cun la procedura penala u   cun ils fatgs dal persunal sin ordinaziun da l'emprima procuratura publica u da  l'emprim procuratur public e da la scheffa u dal schef da chanzlia.  Art.  5 Register penal 1 Il post chantunal da coordinaziun per il register penal vegn manà da la procura   publica a norma dal dretg federal.  2       350.110   2 Ella  sto  ademplir  er  las  ulteriuras  incumbensas  tenor  l'ordinaziun  dal  cussegl  federal davart il register penal1).  2. Disposiziuns cumplementaras  Art.  6 Communicaziun da decisiuns penalas 1 A la  procura  publica  ston  vegnir  communitgadas  tut  las  decisiuns  en  chaussas  penalas,  nua che las  disposiziuns dal  cudesch da procedura penala2) èn vegnidas  applitgadas. 2 A l'uffizi per l'execuziun giudiziala ston vegnir communitgadas tut las decisiuns en  chaussas penalas che appartegnan a sia cumpetenza d'execuziun. 3 Sche  l'incasso  è  chaussa  da  l'administraziun  da  finanzas,  la  ston  las  decisiuns  vegnir communitgadas en il dispositiv. 4 Decisiuns,  tar  las  qualas  la  giurisdicziun  gratuita  vegn  concedida,  ston  vegnir  communitgadas a l'administraziun da taglia en il dispositiv. 5 A l'Uffizi da migraziun e da dretg civil ston vegnir communitgadas las decisiuns   legalmain valaivlas, sche quest uffizi è cumpetent per lur execuziun, e las decisiuns  legalmain valaivlas che pertutgan il dretg da gieus per daners. * 6 A la polizia chantunala ston vegnir communitgads condemnaziuns, acquittaments,  sistidas e disposiziuns da betg avrir l'inquisiziun penala. *  Art.  7 Annunzia da proceduras penalas e da sentenzias a las autoritads 1. en general  1 Mesiras extrapenalas en il senn da la lescha introductiva3) èn en spezial: a) la retratga u la refusa d'ina permissiun per pratitgar la professiun; b) la pronunzia d'in scumond da pratitgar la professiun; c) la retratga d'in attest da qualificaziun; d) la terminaziun d'ina relaziun da lavur u d'ina activitad en uffizi d'onur pervia   da  violaziun  d'obligaziuns  professiunalas  u  pervia  d'in  cumportament  chastiabel che pudess restrenscher la pratica da la professiun u l'activitad en  uffizi d'onur;  e) autras mesiras disciplinaras u da surveglianza; f) la retratga d'ina permissiun dal dretg da persunas estras u autras mesiras dal   dretg da persunas estras. 2 L'obligaziun  d'annunzia  premetta  in  connex  objectiv  tranter  il  cumportament  chastiabel e la mesira extrapenala. La procura publica e l'autoritad da surveglianza   respectiva sa cunvegnan davart  ils  fatgs correspundents sco er davart  la furma e  davart la dimensiun da l'annunzia.  1) CS 331 2) CS 312.0 3) art. 29 LItCPP, DG 350.100   3   https://www.gr-lex.gr.ch/data/350.100/rm http://db.clex.ch/link/Bund/312.0/rm http://db.clex.ch/link/Bund/331/rm   350.110    3 L'annunzia vegn per regla fatga a l'autoritad da surveglianza respectiva. 4 Obligaziuns d'annunzia tenor la legislaziun speziala restan resalvadas.  Art.  8 2. champs d'applicaziun 1 L'examinaziun da mesiras extrapenalas po resultar tras la persuna inculpada, tras il  causal penal che sto vegnir giuditgà u tras il bain giuridic protegì. 2 Ord vista dal persunal sto la pussaivladad da mesiras vegnir examinada en spezial,   sche las persunas inculpadas: a) lavuran sco persunas d'instrucziun; b) lavuran cun uffants u cun giuvenils; c) pratitgeschan ina professiun dal sectur da la sanadad; d) lavuran  en  ina  instituziun  ch'è  suttamessa  a  l'obligaziun  da  dumandar  ina   permissiun  u  a  la  surveglianza  dal  stadi  e  sch'i  vegnan  tgirads  umans  u  animals en questa instituziun;  e) èn burgaisas estras. 3 Areguard il causal sto in'annunzia ad in'autoritad vegnir examinada en spezial en  cas da cuntravenziuns cunter: a) la legislaziun da sanadad; b) il dretg da victualias; c) la legislaziun davart las persunas estras e davart ils fatgs d'asil; d) la legislaziun da chatscha e da pestga; e) la legislaziun d'agricultura; f) la legislaziun davart la protecziun dals animals; g) la legislaziun davart ils fatgs veterinars; h) la legislaziun forestala. 4 La procura publica e l'autoritad da surveglianza respectiva sa cunvegnan davart las  activitads e davart ils fatgs correspundents.  Art.  9 Expertas ed experts uffizials 1. instituziuns  1 Sco expertas  ed experts  uffizials  u  nominads permanentamain en il  senn da la   procedura penala1) e da la legislaziun introductiva chantunala2) vegnan designads: a) sco  institut  da  medischina  legala:  la  partiziun  per  medischina  legala  da   l'ospital chantunal dal Grischun; b) * sco  instituziun  per  la  psichiatria  d'uffants  e  da  giuvenils:  ils  servetschs   psichiatrics dal Grischun, psichiatria d'uffants e da giuvenils; c) sco instituziun per la protecziun d'uffants: la gruppa per la protecziun d'uffants   da l'ospital chantunal dal Grischun.  1) CS 312.0 2) art. 34 LItCPP, DG 350.100  4    https://www.gr-lex.gr.ch/data/350.100/rm http://db.clex.ch/link/Bund/312.0/rm    350.110   Art.  10 2. secturs spezials 1 La  renconuschientscha  sco  expertas  ed  experts  uffizials  u  nominads  permanentamain vala per ils suandants secturs: a) * medias e medis uffizials:  1. scleriment simpel da mortoris extraordinaris (examinaziun da la bara). b) servetsch forensic dals servetschs psichiatrics dal Grischun:  1. scleriment da la responsabladad penala; 2. scleriment da la necessitad e/u da l'adequatezza da mesiras; 3. giudicament da perditgas sco er d'infurmantas e d'infurmants, sche lur   abilitad da far deposiziuns è dubitaivla pervia d'ina malsogna psichica. c) institut da medischina legala:  1. scleriment  da  mortoris  extraordinaris  (examinaziun  da  la  bara,  obducziun, expertisa);  2. identificaziun da persunas mortas nunenconuschentas; 3. giudicament da blessuras corporalas; 4. examinaziun da victimas da delicts sexuals; 5. reconstrucziun d'eveniments a maun da constataziuns; 6. giudicaments  concernent  l'alcohol  (recalculaziuns,  calculaziuns   teoreticas). d) instituziun per la psichiatria d'uffants e da giuvenils:  1. scleriments psichiatrics e/u psicologics d'uffants e da giuvenils. e) instituziun per la protecziun d'uffants:  1. assistenza per uffants e per giuvenils, en tut ils cas ch'i vegn suspectà  x-ina furma da maltractament.  Art.  10a * Programs d'instrucziun cunter la violenza 1 Il  post  da  cussegliaziun  per  persunas  violentas  realisescha  ils  programs  d'instrucziun cunter la violenza che vegnan ordinads da la procura publica e da las  dretgiras. 2 Per questa prestaziun pretenda el ina taxa da 50 fin 500 francs.  3. Taxas per proceduras davant autoritads administrativas e  davant la procura publica  Art.  11 Tariffa da taxas 1. procura publica  1 La  taxa  per  cuvrir  ils  custs  da  proceduras  penalas  davant  la  procura  publica  importa: a) decisiun davart la cumpetenza fr. 50.– fin 500.– b) inquisiziun  e  decisiun  en  la  procedura  da  mandat  penal  en  cas  da   surpassaments fr. 100.– fin 1000.–   5     350.110    c) inquisiziun e decisiun en autras proceduras da mandat penal fr. 100.– fin  2000.–  d) inquisiziun tras la procura publica fr. 200.– fin 20 000.– e) relasch da decisiuns posteriuras ed autonomas fr. 50.– fin 2000.– 2 En proceduras penalas tenor la procedura penala per giuvenils1) sto il rom da taxas  vegnir reducì per la mesadad. 3 En proceduras penalas d'ina dimensiun extraordinaria, d'ina difficultad speziala u  cun  pliras  persunas  inculpadas  pon  las  taxas  maximalas  vegnir  augmentadas  correspundentamain. 4 Ordaifer la procedura penala sa drizzan las taxas da la procura publica tenor las  disposiziuns che valan per la procedura administrativa2).  Art.  12 2. autoritads administrativas 1 La taxa per cuvrir ils custs da proceduras penalas davant autoritads administrativas   sa cumpona d'ina taxa dal stadi e da las taxas d'emissiun e da communicaziun. 2 Las tariffas da taxas sa drizzan tenor las disposiziuns che valan per la procedura  administrativa3).  Art.  13 Indemnisaziun da perditgas 1 Per lur interrogaziun, inclusiv lur custs per vegnir e per turnar, vegnan las perditgas  indemnisadas cun 30 francs per ura. 2 Sche la perditga fa valair ina perdita da gudogn pli gronda, sto ella cumprovar quai.   L'indemnisaziun importa maximalmain 500 francs per di. 3 Spesas tenor il dretg chantunal da persunal4) vegnan pajadas sin dumonda.  4. Contabilitad  Art.  14 Procura publica 1 Las expensas ch'èn resultadas en la procedura d'inquisiziun vegnan surpigliadas  anticipadamain da la procura publica. 2 Prestaziuns da garanzia e confiscaziuns che han l'intent da cuvrir  ils  custs ston  vegnir assegnadas immediatamain a l'administraziun da finanzas.  Suenter che las   inquisiziuns èn terminadas, communitgescha la procura publica a l'administraziun da  finanzas l'ulteriura utilisaziun.  1) CS 312.1 2) art. 72 LGA, DG 370.100, ed ordinaziun davart ils custs en proceduras administrativas, DG   370.120 3) ordinaziun davart ils custs en proceduras administrativas, DG 370.120, u regulaziun tenor la   legislaziun speziala 4) art. 26 ss. OP, DG 170.410  6    https://www.gr-lex.gr.ch/data/170.410/rm https://www.gr-lex.gr.ch/data/370.120/rm https://www.gr-lex.gr.ch/data/370.120/rm https://www.gr-lex.gr.ch/data/370.100/rm http://db.clex.ch/link/Bund/312.1/rm    350.110   Art.  15 Dretgiras regiunalas * 1 La dretgira regiunala procura per l'incassament dals custs ch'èn vegnids adossads a  las persunas ch'èn participadas a la procedura. Ella quinta giu periodicamain ils custs   d'inquisiziun  cun  l'administraziun  da  finanzas  ed  assegna  immediatamain  quests  custs. * 2 Sch'ils  custs  vegnan  adossads  en  la  sentenzia  mo  parzialmain  a  las  persunas  participadas  u  sch'ils  custs  na  pon  betg  vegnir  incassads  cumplainamain,  sto  la  summa entrada vegnir duvrada l'emprim per pajar la multa. 3 La dretgira regiunala sto inoltrar a l'administraziun da finanzas in avis da perdita  davart la part dals custs da procedura che n'è betg incassabla – quai cun agiuntar ils   documents d'incassament u ina decisiun da stritgada motivada. La stritgada dastga  vegnir fatga pir, cur che la debitura u il debitur è vegnì stumà senza success u sch'igl   è invan d'iniziar la procedura da scussiun. * 4 L'indemnisaziun per la defensiun uffiziala sto vegnir pajada or da la cassa da la  dretgira regiunala. *  5. Disposiziuns finalas  Art.  16 Aboliziun da relaschs 1 Cun l'entrada en vigur da questa ordinaziun vegnan abolids ils suandants relaschs: a) ordinaziun davart l'organisaziun e la gestiun da la procura publica dals 16 da   december 19741); b) ordinaziun davart l'incassament da multas disciplinaras sin il lieu dals 11 da   november 19742); c) ordinaziun  davart  las  taxas  e  l'indemnisaziun  da  las  persunas  che   coopereschan en la procedura penala sco er davart la contabilitad dals 16 da   december 19743);  d) ordinaziun davart la communicaziun en scrit da decisiuns penalas dals 24 da  favrer 19754).  2 Sche relaschs vertents renvieschan a disposiziuns che vegnan abolidas tras questa  ordinaziun,  vegnan  applitgadas  las  disposiziuns  correspundentas  dal  cudesch  da  procedura penala svizzer5) respectivamain da la procedura penala per giuvenils6) e da  la legislaziun introductiva chantunala respectiva7).  1) CUL 1974, 682 2) CUL 1974, 628 3) CUL 1974, 687 4) CUL 1975, 723 5) CS 312.0 6) CS 312.1 7) DG 350.100   7   https://www.gr-lex.gr.ch/data/350.100/rm http://db.clex.ch/link/Bund/312.1/rm http://db.clex.ch/link/Bund/312.0/rm   350.110    Art.  17 Midada dal dretg vertent 1 La midada d'ordinaziuns da la regenza vegn reglada en l'agiunta8).  Art.  18 Cumpetenza da las autoritads penalas administrativas 1 Per proceduras  penalas  davant autoritads administrativas  sin il  champ dal dretg  d'agricultura è cumpetent il departament.  Art.  19 Entrada en vigur 1 Questa ordinaziun entra en vigur il 1. da schaner 2011.  8) L'agiunta n'è betg cuntegnida en il DG, vesair FUC 2010, p. 4814 ss.  8       350.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-2010 01-01-2011 relasch emprima versiun - 26-11-2013 01-01-2014 Art. 2 al. 2 midada - 23-06-2015 01-01-2016 Art. 10 al. 1, a) midada 2015-019 24-05-2016 01-01-2017 Art. 15 midada dal titel 2016-010 24-05-2016 01-01-2017 Art. 15 al. 1 midada 2016-010 24-05-2016 01-01-2017 Art. 15 al. 3 midada 2016-010 24-05-2016 01-01-2017 Art. 15 al. 4 midada 2016-010 20-09-2016 01-10-2016 Art. 6 al. 5 integraziun 2016-021 18-12-2018 01-01-2019 Art. 6 al. 6 integraziun 2018-024 12-11-2019 01-01-2020 Art. 1 al. 1, d) midada 2019-025 12-11-2019 01-01-2020 Art. 9 al. 1, b) midada 2019-025 12-11-2019 01-01-2020 Art. 10a integraziun 2019-025 15-12-2020 01-01-2021 Art. 6 al. 5 midada 2020-063   9     350.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-2010 01-01-2011 emprima versiun - Art. 1 al. 1, d) 12-11-2019 01-01-2020 midada 2019-025 Art. 2 al. 2 26-11-2013 01-01-2014 midada - Art. 6 al. 5 20-09-2016 01-10-2016 integraziun 2016-021 Art. 6 al. 5 15-12-2020 01-01-2021 midada 2020-063 Art. 6 al. 6 18-12-2018 01-01-2019 integraziun 2018-024 Art. 9 al. 1, b) 12-11-2019 01-01-2020 midada 2019-025 Art. 10 al. 1, a) 23-06-2015 01-01-2016 midada 2015-019 Art. 10a 12-11-2019 01-01-2020 integraziun 2019-025 Art. 15 24-05-2016 01-01-2017 midada dal titel 2016-010 Art. 15 al. 1 24-05-2016 01-01-2017 midada 2016-010 Art. 15 al. 3 24-05-2016 01-01-2017 midada 2016-010 Art. 15 al. 4 24-05-2016 01-01-2017 midada 2016-010  10     	1. Organisaziun da la procura publica 	Art. 1 Structuraziun 	Art. 2 Filialas 	Art. 3 Emprima procuratura publica u emprim procuratur public 	Art. 4 Chanzlia 	Art. 5 Register penal  	2. Disposiziuns cumplementaras 	Art. 6 Communicaziun da decisiuns penalas 	Art. 7 Annunzia da proceduras penalas e da sentenzias a las autoritads 1. en general 	Art. 8 2. champs d'applicaziun 	Art. 9 Expertas ed experts uffizials 1. instituziuns 	Art. 10 2. secturs spezials 	Art. 10a * Programs d'instrucziun cunter la violenza  	3. Taxas per proceduras davant autoritads administrativas e davant la procura publica 	Art. 11 Tariffa da taxas 1. procura publica 	Art. 12 2. autoritads administrativas 	Art. 13 Indemnisaziun da perditgas  	4. Contabilitad 	Art. 14 Procura publica 	Art. 15 Dretgiras regiunalas *  	5. Disposiziuns finalas 	Art. 16 Aboliziun da relaschs 	Art. 17 Midada dal dretg vertent 	Art. 18 Cumpetenza da las autoritads penalas administrativas 	Art. 19 Entrada en vigur   		2020-12-17T18:21:54+0100 	"7001 Chur" 	"Gesetzessammlung Kanton Graubünden"